Lav et referat af nedenstående tekst:

Tekst:
Når nye motionscentre åbner, så er de medlem af DGI, og det styrker kampen mod doping. I 2009 var 227 centre med i DGI. I 2010 var det tal vokset til 285 centre - og den samme tendens ses i Nordjylland. Det skriver P4 Nordjylland. - Hvis man er medlem, kommer der automatisk kontrollanter til centret med passende mellemrum. Det betyder, at foreningens bestyrelse ikke skal gøre noget særligt - systemet er sat i gang, siger Birgitte Nielsen, der også er med i Atidoping Danmarks bestyrelse, til P4 Nordjylland. Man får to års karantæne, hvis man bliver testet positiv for doping. - Vi får mange henvendelser fra foreninger, som er i tvivl om, om der foregår noget i deres klub - og så vll de gerne have yderligere kontrol, siger Birgitte Nielsen til P4 Nordjylland. For få år tilbage havde Aalestrup Motionscenter problemer med steroider blandt nogle af medlemmerne, og derfor meldte de sig ind i DGI. - Det var jo ubehageligt, når man skulle ud på toilettet, og døren var låst, og man så vidste, at en af årsagerne kunne være, at der var nogen, der var ude og tage nogen stoffer, som man skulle bruge i forbindelse med sin træning, siger formand Ewald Munk.

Referat:
Det bliver sværere og sværere at snyde sig til resultater i motionscentret. Flere motionscentre bliver nemlig medlem af DGI.